KLINIQ ดีด 5% เก็งกำไรปีนี้โตต่อ ทะลุ 200 ล้าน โบรกชูเป้า 44.50 บ.
KLINIQ เด้งกลับ 5% โบรกแนะนำราคาเป้าหมาย 44.50 บ. ชี้กำไรปีนี้แตะ 240 ลบ. โต 24% รับอุตสาหกรรมความสวยงามยังเติบโต
KLINIQ เด้งกลับ 5% โบรกแนะนำราคาเป้าหมาย 44.50 บ. ชี้กำไรปีนี้แตะ 240 ลบ. โต 24% รับอุตสาหกรรมความสวยงามยังเติบโต
2 มี.ค. 2566

ผู้สื่อข่าวรายงานว่า วันนี้ (2 มี.ค. 66) ราคาหุ้น บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ ณ เวลา 14:55 น. อยู่ที่ระดับ 38.75 บาท บวก 1.75 บาท หรือ 4.73% สูงสุดที่ระดับ 39.25 บาท ต่ำสุดที่ระดับ 37 บาท ด้วยมูลค่าการซื้อขาย 121.58 ล้านบาท

บล.กสิกรไทย ระบุในบทวิเคราะห์ ประเมินราคาพื้นฐานหุ้น KLINIQ ที่ 44.50 บาท ด้วยภาพของอุตสาหกรรมความสวยงามที่ยังเติบโต รวมทั้งยังมองบวกต่อทิศทางผลประกอบการในปี 66 คาดกำไรสุทธิอยู่ที่ 240 ล้านบาทเติบโต 24% เมื่อเทียบจากปีก่อน
สำหรับ KLINIQ อยู่ในตำแหน่งที่ดีที่จะรองรับ Demand ความงามในประเทศไทย และมีโอกาสในการเจาะตลาดต่างประเทศ CLMV มีแบรนด์ที่แข็งแกร่งและได้เปรียบด้านต้นทุนเพราะมีเครือข่ายสาขา เงินทุนที่ได้รับจาก IPO จะช่วยขับเคลื่อนให้บริษัทฯ ขยายธุรกิจได้เร็วและง่ายกว่าคู่แข่ง